**Ειδικό πρόγραμμα επιχορήγησης επιχειρήσεων για την απασχόληση ανέργων, πρώην εργαζομένων στις επιχειρήσεις που επλήγησαν λόγω της απολιγνιτοποίησης στα ΕΣΔΙΜ Δυτικής Μακεδονίας και Μεγαλόπολης**

**ΣΚΟΠΟΣ**

Η δημιουργία 1.000 νέων θέσεων εργασίας με την πρόσληψη ανέργων σε ιδιωτικές επιχειρήσεις που δραστηριοποιούνται στις γεωγραφικές περιοχές των Εδαφικών Σχεδίων Δίκαιης Μετάβασης Περιφέρειας της Δυτικής Μακεδονίας και Μεγαλόπολης (και όμορων Δήμων Τρίπολης, Οιχαλίας, Γορτυνίας) όπως αυτά περιλαμβάνονται στο Πρόγραμμα Δίκαιης Αναπτυξιακής Μετάβασης, που επλήγησαν από τις επιπτώσεις της απολιγνιτοποίησης.

**ΔΙΚΑΙΟΥΧΟΙ**

Ιδιωτικές επιχειρήσεις και γενικά εργοδότες που ασκούν τακτική οικονομική δραστηριότητα και δραστηριοποιούνται στην Περιφέρεια Δυτικής Μακεδονίας και στους Δήμους Μεγαλόπολης, Τρίπολης, Οιχαλίας και Γορτυνίας της Περιφέρειας Πελοποννήσου.

**ΩΦΕΛΟΥΜΕΝΟΙ**

Άνεργοι, εγγεγραμμένοι στο ψηφιακό μητρώο της ΔΥΠΑ, που κατοικούν και πρόκειται να απασχοληθούν στις επιλέξιμες περιοχές.

**ΚΑΘΕΣΤΩΣ ΕΝΙΣΧΥΣΗΣ**

Οι ενισχύσεις για την απασχόληση που προβλέπονται στην παρούσα δράση, χορηγούνται βάσει του Κανονισμού (ΕΕ)2023/2381 για τις ενισχύσεις ήσσονος σημασίας (de minimis).

Η επιχείρηση θα πρέπει να μην έχει μείωση προσωπικού λόγω απόλυσης τον τελευταίο μήνα και να μην έχει λάβει κρατική ενίσχυση άνω των 300.000 ευρώ τα τρία προηγούμενα έτη.

**ΔΙΑΡΚΕΙΑ ΕΠΙΧΟΡΗΓΗΣΗΣ**

Η διάρκεια επιχορήγησης είναι 12 μήνες.

**ΕΠΙΧΟΡΗΓΗΣΗ**

α) Εάν η επιχείρηση επιλέξει την πρόσληψη ανέργου που είχε απασχοληθεί οποιοδήποτε χρονικό διάστημα πριν την υπόδειξη του από την Υπηρεσία (ΚΠΑ2)

της ΔΥΠΑ στους παρακμάζοντες (ενδεικτικά: βασικές και υποστηρικτικές δραστηριότητες εξόρυξης λιγνίτη, δραστηριότητες συμβατικής παραγωγής ηλεκτρικής ενέργειας, κλπ) και μετασχηματιζόμενους τομείς (ενδεικτικά: δραστηριότητες διανομής και εμπορίας ηλεκτρικής ενέργειας), τότε επιχορηγείται με ποσό επιχορήγησης που αντιστοιχεί στο 100% του μοναδιαίου κόστους (unit cost) και ανέρχεται σε 1.185 ευρώ μηνιαίως.

β) Εάν η επιχείρηση επιλέξει την πρόσληψη κοινού ανέργου, τότε επιχορηγείται με ποσό επιχορήγησης που αντιστοιχεί στο 70% του μοναδιαίου κόστους (unit cost) και ανέρχεται σε 829,50 ευρώ μηνιαίως.

**ΔΙΑΔΙΚΑΣΙΑ**

* Οι επιχειρήσεις υποβάλλουν αίτηση αποκλειστικά μέσω του Ολοκληρωμένου Πληροφοριακού Συστήματος Κρατικών Ενισχύσεων (ΟΠΣΚΕ) του Υπουργείου Εθνικής Οικονομίας και Οικονομικών στην ηλεκτρονική διεύθυνση <https://app.opske.gr/> .
* Οι επιχειρήσεις προσδιορίζουν τον αριθμό των θέσεων, τις ειδικότητες και τα απαιτούμενα προσόντα.
* Η ΔΥΠΑ επιβεβαιώνει ότι η επιχείρηση πληροί τις προϋποθέσεις και οι εργασιακοί σύμβουλοι υποδεικνύουν στην επιχείρηση υποψήφιους σύμφωνα με τα απαιτούμενα προσόντα της κενής θέσης.
* Η επιχείρηση επιλέγει μεταξύ των υποψηφίων και προσλαμβάνει άνεργο.